બી. એસ. બી. કે. પ્રા. લિ. ના કેસમાં ટ્રિબ્યૂનલે આ પ્રમાણે જુદો નિર્ણય લેવાનું મુખ્ય કારણ એ છે કે આ કંપનીએ ‘ડિઝાઈનિંગ અને એન્જિનિયરિંગ’નું વર્ણન લખી ચોક્કસ રકમનું બિલ ગ્રાહકને મોકલેલું, અને આ બિલને કારણે ટ્રિબ્યૂનલે ઠરાવ્યું છે કે આ પ્રકારની સેવાના રકમ અલગ અલગ રીતે બતાવી હોવાથી આ સેવા- પ્રવૃત્તિ માટેનો બ્રેક-અપ જુદો બતાવવામાં આવ્યો હતો, અને તેથી આખા કરારની કુલ રકમમાંથી ઉપરોક્ત પ્રકારનાં કામની કિંમત સ્પષ્ટ રીતે જુદી બતાવવામાં આવેલ હતી.